Rettens dom (Fjerde Afdeling) af 9. oktober 2012 – Bial Portela mod KHIM – Isdin (ZEBEXIR)
(Sag T-366/11)
»EF-varemærker – indsigelsessag – ansøgning om EF-ordmærket ZEBEXIR – det ældre EF-ordmærke ZEBINIX – relative registreringshindringer – artikel 8, stk. 1, litra b), i forordning (EF) nr. 207/2009«
1.                     EF-varemærker – klagesag – søgsmål for Unionens retsinstanser – Rettens kompetence – påbud til Harmoniseringskontoret – ikke omfattet (Rådets forordning nr. 207/2009, art. 65, stk. 6) (jf. præmis 14)
2.                     EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – vurdering af risikoen for forveksling – kriterier [Rådets forordning nr. 207/2009, art. 8, stk. 1, litra b)] (jf. præmis 17 og 38)
3.                     EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – ordmærkerne ZEBEXIR og ZEBINIX [Rådets forordning nr. 207/2009, art. 8, stk. 1, litra b)] (jf. præmis 18, 19, 37 og 40)
Angående
Påstand om annullation af afgørelse truffet den 6. april 2011 af Første Appelkammer ved Kontoret for Harmonisering i det Indre Marked (Varemærker og Design) (KHIM (sag R 1212/2009-1) vedrørende en indsigelsessag mellem Bial-Portela & Cª, SA og Isdin, SA.
Konklusion
1)
Afgørelsen truffet den 6. april 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 1212/2009-1) annulleres.
2)
Harmoniseringskontoret bærer sine egne omkostninger og betaler de af Bial-Portela & Cª, SA afholdte omkostninger.
3)
Isdin, SA bærer sine egne omkostninger.